text: কালিজিরার পাঁচটি অন্যরকম ব্যবহার — কওমী ভয়েস | কওমী ভয়েস | তথ্যের সাথে সত্যের পথে
  প্রচ্ছদ » লাইফস্টাইল » কালিজিরার পাঁচটি অন্যরকম ব্যবহার
  Mahbub ২৪ জানুয়ারি ২০২২ , ৭:৩৭ পূর্বাহ্ণ প্রিন্ট সংস্করণ
  মৃত্যু ছাড়া সর্বরোগের মহা ঔষধ কালিজিরা – এটা আমরা সবাই জানি। ডায়াবেটিস, উচ্চ রক্তচাপ, হৃদরোগের মতো ভয়ানক সব রোগ নিয়ন্ত্রণ ও প্রতিরোধে কালিজিরা সাহায্য করে। তাছাড়া এটা যে একটি অতি স্বাস্থ্যকর খাবার সেটিও কারো অজানা নয়। শুধু কালিজিরাতেই রয়েছে ১০০টির বেশি খাদ্যগুণ। অসুখের ওষুধ বলুন অথবা স্বাস্থ্য রক্ষার পথ্য, কোনোটাতেই কালিজিরার জুড়ি নেই। তবে এগুলো ছাড়াও কালিজিরার রয়েছে আরো বেশ কিছু ব্যবহার। আসুন, জেনে নিন কালিজিরার পাঁচটি অন্যরকম ব্যবহার।
  কালিজিরায় রয়েছে এমন উপাদান, যা পোকামাকড়রা সহ্য করতে পারে না। বিশেষ করে পিঁপড়া তাড়াতে কালিজিরা অসাধারণ। সুতি পাতলা কাপড়ে কালিজিরার ছোট ছোট পোটলা বানিয়ে ঘরের বিভিন্ন জায়গায় রেখে দিন। পোকামাকড়ের উপদ্রব কম হবে। বিশেষ করে আলমারি বা ওয়ারড্রোবে কাপড়ের ফাঁকে ফাঁকে কালিজিরার পোটলা রেখে দিলে পোকামাকড় ও ফাঙ্গাসের হাত থেকে কাপড় রক্ষা পাবে।
  ঠাণ্ডা লেগে সর্দিতে নাক বন্ধ হয়ে যায় অনেকেরই। এ কারণে অনেকে শ্বাসকষ্ট ও মাথাব্যথাতেও ভোগেন। কালিজিরা এসব সমস্যা থেকে পরিত্রাণ দিতে পারে খুব সহজেই। না, খেতে হবে না! সামান্য কালিজিরা হাতের তালুতে নিয়ে আঙুল দিয়ে ডলে নিন। এরপর পাতলা সুতি কাপড় দিয়ে ছোট্ট পুটলি তৈরি করুন। এরপর এক নাক বন্ধ করে অন্য নাকে টানতে থাকুন। বন্ধ নাক খুলে যাবে। একই কাজ করুন মাথাব্যথাতেও। সাইনোসাইটিসের ব্যথাও এ কাজ করলে কমে যাবে।
  দাঁতে ছিদ্র হলে বা মাঢ়ির কোনো সমস্যা হলে দাঁতে প্রচন্ড ব্যথা হয়। এই ব্যথা দূর করতে ব্যবহার করতে পারেন কালিজিরা। কালিজিরার তেল দিতে পারেন দাঁতের ছিদ্রতে বা মাঢ়িতে। অথবা সামান্য কিছু কালিজিরা থেঁতো করে নিয়ে দাঁতের ছিদ্রতে দিন বা মাঢ়িতে প্রলেপ দিন। দাঁতের ব্যথা কিছুক্ষণের মধ্যেই কমে যাবে।